
CUVÂNT ÎNAINTE 


Programe? Cum adică? Credeţi că noi 
nu putem seca mlaștini? Nu putem capta 
energiile din munţi şi electrifica țara? Nu 
putem înălța oraşe româneşţi? Nu putem 
face ca lanurile noastre să producă îm- 
pătrit? Nu putem pe pământul nostru 
bogat asigura pâinea fiecărui român? 
Nu putem face legi care să asigure o bună 
funcţionare a unui mecanism de stat 
apropiat timpului şi specificului nostru 
naţional? Nu putem face planuri cinci- 
nale? Noi nu vom putea ridica aici, în 
creștetul Carpaţilor, o Patrie care să 
strălucească ca un far în mijlocul 
Europei? Şi care să fie expresia geniului 
nostru românesc? Putem. 

Dar marea greşeală a multor oameni 
politici a fost aceea de a-şi fi etalat 
programele în amănunte, mai înainte de 
a fi puşi în situaţia de a le realiza. 

Avem şi noi programe în buzunar. Ele 
se studiază necontenit, dar se păstrează 
pentru timpul lor. Vă întreabă lumea ce 
veţi face? Spuneţi-i că oamenii năsdrăvani 
pot să facă multe. 


CORNELIU ZELEA CODREANU 
(Cărticica Șefului de Cuib, p. 151) 
Colecţia «OMUL NOU», Ediţia de 

Exil, 1952 

a MUL trăit sub influența politică a demo- 
craţiei sau momit de comunism, nu-și 
poate imagina activitatea unui guvern 
decât prin prisma unul “program”, 
chiar dacă acest program este destinat 
să-i înșele speranţele sau să nu fie apli- 
cat niciodată. E o chestiune de psiholo- 
gie elementară: “omul vrea să știe pe 
ce dă banii”, cum spune zicala. Pe el 
nu-l interesează atât ce va urma, cât 
impresia pe care o are în clipa în care 
îşi dă adeziunea. 

Fără'ndoială, din partea individului se desprinde în acel 
moment o sinceritate și-o încredere nețărmurită. El crede 
în existenţa pipăibilă a programului. Mai mult chiar, el e 
“aproape” convins de aplicarea lui ulterioară. Dacă mai 
surâde uneori pe sub mustață, e pentrucă știe că progra- 
mele celorlalți sunt false, pe când cel al partidului său e 
măret, binefăcător şi sigur. Şi chiar dacă nar fi așa, 
regula jocului politic cere ca orice organizaţie politică 
“serioasă” să aibă un PROGRAM, pe care să-l fluture cu 
insistență în timpul alegerilor și să-l dea la gunoiu în 
momentul ajungerii la putere. 


Dar ce este, în definitiv, un program? 


Nimic mai mult decât o înşiruire de cazuri, privind di- 
verse probleme sau aspirații ale nenumăratelor categorii 
sociale, ce trebuesc rezolvate “urgent”. Bine'nţeles, rezol- 
vate în spirițul organizației politice care le susține și pro- 

pagă. Pentru majoritatea indivizilor, însă, această încadra- 
re a programului în doctrina organizaţiei politice nu în- 
semnează nimica. Pentru ei, numai cuvântul “rezolvare” 
mai evocă ceva; restul nu-i înțeles. Or, ceeace contează 
mai mult (sau ar trebui să conteze) e tocmai acest spirit 
particular, care constitue cartea de vizittă a organizaţiei 
politice în cauză. 

Orice fapt ce se realizează sub forma de “punct de pro- 
gram aplicat”, poartă pecetea acestui spirit. Consecințele 
sunt dezastroase, dramatice sau binefăcătoare pentru na- 
țiune și individ, după calitatea acestui spirit. Şi nimeni 
nu trebue să-și închipue că un program practic ar putea 
fi aplicat de către o organizaţie politică ajunsă la putere, 
în afara spiritului care o însuflețește. Ar fi un non-sens, 
o contrazicere fundamentală. 

Date fiind liniile ideologice ale diferitelor organizaţii 
politice, modul ulterior de aplicare al “programului” expus 
devine previzibil. Se poate ști cu precizie atitudinea ce va 
fi luată la momentul oportun asupra unui punct de pro- 
gram, chiar dacă acest punct este prezentaţ, sub forma 
cea mai favorabilă și atrăgătoare. Spiritul, format pe anu- 
mite temelii ideologice, împiedecă realizarea “punctului” 
în contradicţie cu aceste temelii. Ar fi cel puţin negarea, 
dacă nu distrugerea, întregului sistem. Or, aceasta nimeni 
n'o poate admite! 

Astfel, partidele comuniste au toate în programul lor 
electoral “anumite puncte de atracție pentru mase”, punc- 
te ce nu vor fi NICIODATA rezolvate întocmai în caz de 
victorie (libertatea de gândire și exprimare — libertarea 
religioasă — proprietatea particulară — comerțul liber, 
etc.). Ideologia marxistă și sistemul comunist aplicat nu 
permit o asemenea derogare dela principiile ce le stau la 
bază: colectivism, ateism, centralism, dictatură. 

Acelaș lucru pentru spiritul burghez. Partidele democra- 
ției liberale pot înscrie în “programele” lor fel şi chip de 
“puncte revoluționare”, fundamental contradictorii în ra- 
port cu ideologia burgheză. Odată la putere, nu vor recur- 
ge pentru nimic în lume, la astfel de puncte, care ar putea 
pune în pericol sistemul capitalist, privilegiile dobândite 
sau perpetuarea liberalismului anarhic. Toate aceste ma- 
nevre sunt vizibile și previzibile printr'o simplă comparaţie 
între finalitatea ideologică liberală și finalitatea punctului 
de program în cauză. 

Apare deci clar că, în lumea politică care ne înconjoară, 
forțele ce-și dispută soarta popoarelor recurg fără'ncetare 
la forme de program înșelătoare. Partidele democratice de 
tip liberal, decise să menţină formula capitalismului, sau 
cele marxiste, decise să impună pe cea a colectivismului 

gregar, toate fac apel la MIJLOCUL DEBUBLARII PRO- 
GRAMATICE a programului politie respectiv. Astfel, fieca- 
re partid are un program electoral, pe care-l expune și-l 
susține în fața alegătorilor și un program ideologic ce va 
constitui fundamentul politicei aplicate în eventualitatea 
ajungerei la putere. 

In aceste condiţii, realizarea unei armonii socio-politice 
devine o imposibilitate, deoarece disocierea celor două pro- 
grame e decisă din capul locului. Când alegătorul își dă 
seama de înșelăciune, e prea târziu. Lucrurile au evoluat 
deja în sensul dorit de partid, iar votul dat cu încredere 
devine adeziune involuntară la perpetuarea sau punerea 
în practică a unui sistem profund nedorit. 


Scopul programelor politice 


Expunerea programului politic în sine nu e un rău. Ori- 
ce individ simte nevoia să fie la curent cu ceeace are de 
gând să facă partidul sau organizaţia politică în care cre- 
de; pe care, cel puţin, o votează. Pentru el, ca simplu ce- 
tățean, nu există alt criteriu de a cunoaște adâncul parti- 
delor ce-l solicită şi prin care — teoretic — își exprimă 
opinia. Mai mult chiar, datorită acestui program, individul 
speră să-și realizeze aspiraţiile sau revendicarile personale, 
profesionale, naţionale. Prezența programului în viața po- 
litică este deci o necesitate. Un partid fără program e de 
neconceput. I-ar lipsi legătura directă cu masa electorală. 

Dar scopul programelor politice nu are aceeași semnifi- 
caţie privit prin prisma individului sau prin aceea a parti- 
dului. Criteriul de apreciere e diferit, deoarece substratul 
întențional e altul: 

1. Pentru indivizi, ca membri ai comunităţii naționale, 
prinși între atâtea presiuni economice, sociale, profesiona- 
le, etc., scopul programului e să le precizeze posibilitatea 
unei schimbări. Programul e pentru ei o promisiune şi o 
speranță. E drept; că fiecare în parte, nu vede decât ceeace-l 
interesează personal, conform situaţiei în care se găseşte 
sau a aspirațiilor pe care le visează. In genere, un program 
e considerat bun dacă subliniază sau promite unei categorii 
de cetățeni următoarele: 


— stabilirea unei justiţii 

— îmbunătăţirea anumitor situaţii 

— Tealizarea unei bune stări materiale 

— îmbunătăţirea condiţiilor profesionale 

— restructurarea posibilităţilor de integrare socială sau 
profesională, etc. 

Deci, ceeace vede individul în programul partidelor e 
prezența unui raport între categoria sa Și satisfacția pe 
care i-o poate garanta programul. Deaceea, votează; și Vo- 
tează cu regularitate prost, dus de aparențe. 


2. Pentru organizaţiile politice care propun aceste pro- 
grame, scopul este mult mai prozaic și precis, Numai ara- 
reori majoritatea punctelor de program expus corespund 
unei voințe bine intenționate de a le traduce în fapt. In 
genere, programul e un paravan, o înșiruire de perspective 
strălucitoare ce dau de gândit cetățeanului, dar care nu 
vor vedea niciodată lumina zilei. Scopul lor este crearea 
unui curent de simpatie, câștigarea voturilor și, prin ele, 
ajungerea la putere. In acest caz, programul electoral este 
dat uitării, fiind înlocuit cu cel ideologic, care se aplică 
conform spiritului ce animă partidul. 


Diferența de interpretare a scopului este deci capitală, 
dar individul comun cu greu poate face această diferen- 
țiere. In simplitatea lui de a judeca lucrurile, omul crede 
ferm în programul ce-i este prezentat, deoarece e vorba de 
probleme care-l frământă și-l interesează direct. Pe când 
formațiunile politice — fie ele demo-liberale, fie comunis- 
te — știu precis că e vorba de simplă cursă. Dar asta nu 
le împiedecă de a reveni mereu cu aceleași afirmaţii și 
promisiuni. Programul pe care-l prezintă e o înşiruire de 
circumstanţă, conformă cu dorința momentană a “popo- 
rului”, pentru a-i dirija opinia și a-i atrage votul. Consta- 
tăm deci, că programele vizibile ale formațiilor politice nu 
sunt deloc expresia solemnă a unui angajament de reali- 
zări fundamentale și indispensabile, ci mai de grabă mij- 
loacele de captare a maselor populare. 


Ar putea fi altfel? S'ar putea spera într'o cinstită pu- 
nere în aplicare a diverselor puncte afirmate în program? 
In niciun caz, deoarece SPIRITUL fiecărei organizaţii de 
acest fel e cu totul opus speranțelor și aspirațiilor popu- 
lare. Pare de necrezut, dar aceasta-i realitatea. Democra- 
ţia liberală nu se poate desprinde de atmosfera capitalistă, 
în sensul extrem al cuvântului: marele capital, marea îi- 
nanţă. Demo-liberalismul nu poate trăi decât prin perpe- 
tuarea privilegiilor exorbitante și prin dominaţia continuă, 
a grupurilor capitaliste. E raţiunea lui de a fi; e finalita- 
tea care îl definește. 

Partidele burgheze nu pot urmări scopuri divergente sau 
contradictorii acestui spirit de bază, sub amenințarea de a 
ieși din sfera care l-a creat. Or, în majoritatea cazurilor, 
aspiraţiile și revendicările populare sunt în contradicţie 
cu interesele pur capitaliste. Deci, tot ce aceste partide 
pun gălăgios în programele lor este din capul locului con- 

damnat să rămână literă moartă. Nu pot fi satisfăcute în 
același timp revendicările, oarecum “anti-capitaliste”, ale 
maselor și cerințele “capitaliste” ale demo-liberalismului 
prin care vor să se realizeze. Deaceea, programele acestor 
partide sunt sau pot fi stabilite în sensul revendicărilor 
populare, însă realizarea lor este supusă spiritului capita- 
list care domină epoca. 

Comunismul se găsește în aceeași situație. Rațiunea lui 
de a fi rezidă în schimbarea totală a structurilor existente. 
Filalitatea lui este distrugerea capitalismului liberal şi în- 
locuirea acestuia printr'un sistem colectiv sub egida unei 
dictaturi. Să fim însă bine înțeleși: cine spune dictatură, 
colectivism, etc., subințelege dispariția oricărei forme de 
libertate. Şi totuşi, partidele comuniste nu vorbesc în pro- 
gramele lor electorale decât de “libertățile” nelimitate pe 
a le vor avea cetăţenii întrun regim de dictatură pro- 
letară. 

Lucru absurd, contradictoriu, imposibil de imaginat! Li- 
bertatea, sub orice formă, până la cea mai elementară, este 
antinomică principiilor de bază comuniste. De-altfel, odată 
ajuns la putere, i-ar fi cu neputinţă unui partid comunist 
să se menţină fără aplicarea în întregime a spiritului 
marxist. Şi-acest spirit cere supunere oarbă directivelor 
de partid, renunțarea la libertatea de opinie, colectivizarea 
forțată, despersonalizarea omului, ateism, etc. 

Aceste scurte indicaţii arată că faimoasele programe, pe 
care le vântură partidele politice de tot soiul, au la bază 
minciuna și înșelarea bunei credințe a individului. Şi to- 
tuși, acesta se lasă dus de promisiunile ce-i sunt repetate 
și de programele, extrem de favorabile, ce-i sunt prezenta- 
te. Credulitatea omului e nemărginită, dar și obrăznicia 
partidelor nu stă mai prejos! Analiza comparativă a pro- 
gramelor democratico-liberale și comuniste stă martoră. 
Nu numai înşelăciunea e permanentă, dar aceste programe 
se aseamănă uneori atât de mult încât ai impresia că sunt 
făcute de același “colectiv”. 

Şi nu-i de mirare! Toate urmăresc același scop, iar re- 
vendicările maselor nu diferă prea mult dela o epocă la 
alta. E destul să se aibă în vedere aceste mici alterări cir- 
cumstanţiale, pentru a se fixa în programul lor politie 
exact punctele vulnerabile. Forma enunţării va fi poate 
diferită, dar fondul va cuprinde aceleași promisiuni, afir- 
maţii, șin programul democrat șin cel comunist. Şi cum 
pentru ei A PROMITE nu însemnează a fi legat de promi- 
siunea făcută, ce importanţă mai pot avea asemenea coin- 
cidente!... 

Iată deci, scopul ascuns al acestor programe, în care 
omul s'a obișnuit să vadă propria lui rațiune de luptă. Puse 

mereu în frunte, repetate, susţinute de o propagandă 
neobosită, aceste programe ajung să domine, mentalitatea 
curentă, nelăsând nicio portiță prin care să se zărească 
adevăratele intenţii ale celor ce le propun. Individul prins 
în acest joc, nu vede decât flori. Şi cu cât aceste programe 
sunt mai bogate în promisiuni, intenţii şi afirmaţii extra- 
vagante, cu atât omul este împiedecat, să-și dea seama de 
ce se ascunde în spatele lor. 

Exemplul partidelor comuniste din lumea occidentală e 
cel mai impresionant. In programele lor vorbesc de tot 
ce poate fi mai plăcut și interesant pentru omul nevoiaș, 
dornice de o viaţă mai bună, de condiţii de muncă mai 
uşoare şi mai bine plătite, de confiscarea marilor averi 
capitaliste, de socializări, de libertăţi infinite, etc., trecând 
cu vederea problemele capitale ale proprietăţii particulare, 
ale colectivismului rural, ale sindicalismului de stat, ale 
libertăţii de opinii, de deplasare, de protest, ale ateismu- 
lui, etc . 

Se expune, deci, un program ce poate face plăcere și 
atrage mulțimile, ascunzându-se cu dibăcie “spiritul” 
adevărat ce va domina regimul comunist odată ajuns la 
putere. 

Rezultatul acestei duplicităţi îl întâlnim în toate ţările 
căzute sub dominaţia marxismului. Ceeace surprinde mai 
ales nu-i şiragul de minciuni răspândite în numele unei 
ideologii perverse, cât incapacitatea multora de a pricepe 
capcana ce li se întinde. 


Are Legiunea un program? 


Mişcarea Legionară nu se înscrie pe linia de gândire şi 
acţiune descrisă mai sus. Ea nu caută voturi pentru a se 
cocoța la putere. Guvernarea "Ţării pentru Legiune nu-i 
decât un corolar, un rezultat firesc al legionarizării nea- 
mului. Ceeace se urmărește cu insistenţă, e crestarea în 
sufletul naţiunei a unei noi linii de conduită și înțelegere. 
O nouă mentalitate, prin intermediul căreia sâ se topească 
mulțimea de asperități sociale, politice, economice, care 
mențin națiunea în stare de criză permanentă. 

Pornind dela acest criteriu supra-partidar, Mișcarea 
Legionară nu caută să-și îngroașe forțele pe bază de 
“program electoral”. Pentru omul încadrat, adeziunea are 
la bază credinţa; pentru cel neîncadrat, încrederea în 
cinstea principiilor legionare. Subterfugiile ne fiind de 
esență legionară, Mișcarea nu are nevoie de ele pentru a-și 
impune intenţiile și realiza scopurile. Există o linie de 
comportament, aplicabilă în viaţa legionară, dela individ 
până la unitate de luptă și dela simpla discuţie până la 

program național. Mișcarea Legionară, din principiu, nu 
poate minţi, nu poate face dublu joc. Criteriul ei de acţiune 
este sinceritatea. Sub acest aspect, structura ei intimă, de 
natură etico-morală, o deosebește fundamental de toate 
organizaţiile politice burgheze sau comuniste. 


Acestea din urmă sunt obligate să recurgă la fel de fel 
de combinații pentru a camufla adevăratele intenţii ale 
ideologiilor respective, legate de interese nemărturisite și 
în esență contradictorii aspirațiilor legitime ale maselor. 


Din contră, Mișcarea Legionară se înscrie, în fond şi în 
formă, pe linia acestor aspirații. Ea pleacă dela concepția 
temeinică a luptei pentru neam în totalitatea lui, reali- 
zările practice trebuind să aibă totdeauna în vedere buna 
stare şi armonia întregului naţional. In sânul Legiunei nu 
pot exista clase “adăpostite” și clase “oprimate”. In Statul 
legionar vor exista, fără'ndoială, pături sociale, deoarece 
nu pot fi negate atributele personale de capacitate, talent, 
cultură, etc., ce diferențiază pe indivizi. Dar respectul 
omului în sine și educaţia legionară vor face să dispară 
neplăcutele divergențe și uri de până acum. Cel puţin, 
aceasta este intenția și-n acest sens se prelucrează sufletul 
legionar. 

Deci, cuprinsul programatic al Mișcării nu poate avea 
două feţe. Neumblându-se după voturi, nu are nevoie să 
recurgă la minciună și subterfugiu. După aceea, privind 
totul prin prisma interesului național, nu se poate găsi 
niciodată sub tutela vreunui interes particular de clasă 
sau de grup. Natural că Mișcarea Legionară cunoaște 
starea de fapt nedreaptă ce copleșeşte pături întregi de 
cetățeni. Dar această situaţie n'o împinge să ia apararea 
unora în paguba altora, să stabilească puncte de program 
particulariste, să promită restructurări compromițătoare 
pentru echilibrul societăţii pe care vrea s'o realizeze. In 
acest caz, nu s'ar deosebi întru nimic de cei pe care-i 
combate. 

In realitate, nedreptăţile existente nu ating numai pe 
cei în cauză, ci întreaga naţiune. In acest caz, numai în 
cadrul ei și în raport cu toate celelalte probleme pendinte, 
aceste nedreptăţi iși vor găsi răspunsul. Când Legiunea 
precizează un caz, nu-l vede scos din contextul național 
ca un “drept” ce-și va primi confirmarea de deasupra și 
împotriva altor drepturi. El e poate mai isbitor decât altele, 
dar prezenţa lui în cadrul “programului” e mai degrabă 
o aducere la cunoștință pentru întreaga naţiune, decât o 
sineularizare de favoritism. Oricare ar fi liniile progra- 
matice legionare, ele trebuesc aplicate în spiritul doctrinei, 
adică executate în intenţia de a se realiza armonia între 
interesele multiple și divergente ale întregei naţiuni, 

Există deci un contezt practic legionar, decurgând Or- 
ganic din doctrina Mișcării. Această serie de soluţii pe 
categorii, probleme, cazuri, regiuni, etc., ce-și așteaptă 
timpul pentru a fi puse în aplicare, sunt în conformitate 
cu esenţa concepţiei legionare despre Stat și Națiune. Toate 
aceste “dosare” sunt privite cu interes, dar nu ca puncte 
de sprijin şi satisfacţii pentru anumite clase sau grupuri 
beneficiare, ci PENTRU TOTI, în sensul că fiecare își va 
găsi locul, poziţia, dreptul, după merit, în mijlocul unei 
naţiuni dornică de armonie interioară. 

Politica practică legionară e un studiu de probleme 
particulare, tratate din punct de vedere al interesului 
naţional şi-n spirit legionar. Se merge până la amănunt, 
se ţine seama de opiniile cele mai disparate, dar se privește 
problema de sus, pentru a se lua în consideraţie și diver- 
genţele posibile, și conjunctura favorabila sau nefavorabilă, 
şi posibilităţile de realizare cele mai sigure. 

Deaceea, punctele prevăzute în Mișcarea Legionară nu 
sunt drapele de revoltă, urlete de răsbunare, promisiuni 
absurde sau minciuni sfruntate. Fiecare problemă cores- 
punde unei necesități urgente sau latente .de care TREBUE 
să se ţină seamă la un moment dat, pentru a se evita 
agravarea unei stări vătămătoare, pentru a se realiza un 
progres oarecare, pentru a se stabili o nouă ordine mai 
echitabilă, pentru a se împământeni dreptatea omului, 
justiția socială şi înţelegerea între clase. 

Spre exemplu: când Mișcarea Legionară se declară în 
desacord cu capitalismul, asta nu însemnează distrugerea 
capitalului ca mijloc de organizare a producției și de 
prosperitate socială, nici a individului capabil să joace un 
rol în mânuirea acestuia. Amândoi sunt necesari vieţii şi 
progresului naţional. Ceeace urmărește însă Mișcarea este 
împiedecarea acestor factori de a domina societatea şi de 
a impune o mentalitate perversă. Legiunea se opune prac- 
ticelor de exploatare ale unei anumite specii de capitalism, 
a finanţei internaţionale, care ruinează economiile po- 
poarelor. 

Să dăm un alt caz semnificativ: In ciuda pretențiilor 
atâtor “stângisme” aplicate sau teoretice, NU EXISTĂ 
NAȚIUNE ORGANIZATĂ FĂRĂ CLASE. Dece oare? Pen- 
trucă nu există şi nu poate exista egalitate între indivizi, 
adică acea egalitate fără margini pe care-o proslăvesc cei 
ce nu au niciun respect pentru persoana umană. Clasele 
sunt o necesitate într'un Stat (chiar într'un Stat comunist, 
oricât ar nega-o). Ele constituesc straturile ce dau consis- 
tență şi soliditate edificiului naţional. Toate, împreună, 
constituesec NAȚIUNEA, iar prin armonia dintre ele se 
garanțează ființa STATULUI. Deci, programele politice, 

sociale, economice sau culturale nu pot privi numai unul 
sau numai câteva din aceste grupuri. O astfel de atitudine 
e absurdă deoarece națiunea e una singură. 


Din cauza acestei anomalii, întrebuințată cu perseverență 
atât de regimurile democrato-liberale cât și în cele comu- 
niste, nu se ajunge la o liniștire a spiritelor. Totdeauna 
rămân “clase” sau “categorii” nesatisfăcute, nedreptăţite, 
revoltate. In regimurile burgheze, clasele proletare se 
ridică împotriva capitalismului dominator și indiferent la 
suferința umană. In regimurile comuniste, toate straturile 
societății dușmănese guvernul centralizațor, tiranic şi 
neuman. E o simplă diferenţă de atmosferă și de metodă. 
Fondul rămâne acelaş. 

In tot cazul, programele propuse de partidele burgheze 
și de cele comuniste n'au niciodată în vedere NAŢIUNEA 
în totalitatea ei. Se tratează problemele printr'o prismă 
unilaterală, ca şi cum politica unui guvern trebue redusă 
la cerinţe şi idei partizane, Aceste programe nu prevăd 
armonizarea diferitelor tendințe inerente poziţiilor sociale, 
profesionale sau altele. Ele se adresează anumitor pături 
sau sectoare, fără a ţine seama că satisfacerea necondi- 
ţionată a acestora va dăuna altor straturi sociale sau 
profesionale ale națiunei care, la rândul lor, vor constitui 
noi focare de nemulțumire și revoltă, 


Aceasta e marea eroare a programelor cunoscute în 
lumea politică: determinarea de drepturi și beneficii 
exclusiviste, fără a se ţine socoteală de întregul naţional. 
Or, economia, politica, cultura, etc., interesează și atinge 
toată lumea, toată comunitatea de simţire și de destin 
istoric. Individul care gândeşte și se manifestă numai prin 
prisma redusă a grupului din care face parte, eliminând 
faptul că aparține unei naţiuni, devine sectar, egoist și, 
în acelaș timp, pierde noţiunea răspunderei ce are în faţa 
istoriei pentru soarta neamului său. Supus condiţionării 
clasei sau partidului, nu mai ţine seama de nimic, provoacă 
fără milă acţiuni dăunătoare pe care le consideră “juste” 
deoarece sunt necesare pentru protestul clasei sale. 

„Mișcarea Legionară are fără'ndoială un program impli- 
cit inalterabil, care derivă din propria ei ideologie și care, 
la momentul potrivit, va putea desfășura și un program 
explicit, adică limpede și precis. Ea nu a ajuns însă nicio- 
dată în situația să guverneze singură pentru a-și pune în 
aplicare ideile ei programatice așa cum ele rezultă din 
doctrina sa. Acest program, când va fi dat în vileag odată, 
va trebui să urmărească un scop naţional general şi să 
fie enunțat sub o altă formă. Va trebui să înglobeze 
problemele esenţiale ale tuturor sectoarelor revendicatoare, 

pe de o parte; dar să evite egoismul și exclusivismul de 
clasă, pe de altă parte. 

Neîndoielnic, programul trebue să aibă în vedere cerin- 
țele momentului. Dar această premisă nu trebue să între 
în contradicţie cu interesele naţiunei, luată în totalitatea 
ei, Deaceea, orice enunțare de program trebue să se men- 
țină între limitele unei filozofii politice, adică să facă 
parte dintr'o gândire deplină, gândire cinstită și dezin- 
teresată. Altfel, neschimbător, se cade din nou în sistemul 
programelor cunoscute. Fără o viziune largă a problema- 
ticei naţionale, programul celui mai puternic partid nu-i 
decât o inşiruire de interese particulare. 


Calitățile unui program 


Pentru mentalitatea care domneşte în lumea politică, 
un program este considerat valabil când se arată capabil 
de a atrage un cât mai mare număr de indivizi. Deaceea, 
ca element central, se pun în evidenţă una sau mai multe 
revendicări la modă, prin mijlocirea cărora se stabilește o 
relaţie directă între individ şi partid. Substratul însă 
rămâne neschimbat: întreaga structură a programului se 
sprijină pe o realitate ideologică ascunsă, în nepotrivire 
cu speranțele mărturisite ale celor solicitaţi. Din cauza 
aceasta pot fi întâlnite pretutindeni puncte de program 
extravagante, revendicări contradictorii, idei “împrumu- 
tate” dela alții ce se adaptează rău fondului ideologic 
specific. 

In Mișcarea Legionară lucrurile sunt văzute cu totul 
altfel. Pentruca un program să fie valabil, are nevoie de 
două calităţi: autenticitate și sinceritate. 


In primul rând, să fie autentic, adică original în con- 
cepţie, în alegerea cazurilor, în tratarea și realizarea 
problemelor. Nu-i permis în concepția legionară să se 
enumere, printre obligaţiile ce-și asumă Mișcarea, cazuri 
marginale, excentrice interesului național sau de conţinut 
demagogie. Punctele de program legionar trebue să cores- 
pundă unor realități ce-așteaptă o deslegare. Deaceea, 
Mişcarea nu se bizuie pe cazuri mărunte, ci ia în consi- 
deraţie, înainte de toate, frământările adânci ale maselor. 
Numai că, aceste preocupări colective (muncitorești, ță- 
rănești, profesionale, regionale, sindicale, etc.), pentru a 
fi puse în conținutul programului legionar, trebue să fie 
reale, să preocupe o întreagă colectivitate, iar rezolvarea 
lor în sensul dorit de cei mulţi, să nu pună în primejdie 
echilibrul economic, politic sau social al naţiunei. 

Pentru partidele istorice sau marxiste, aceste măsuri de 
prevedere şi atitudine demnă, n'au niciun rost, deoarece, 

în niciun caz, n'au intenția să meargă până la îndeplinirea 
lor, Conţinutul unui program n'are aceeași însemnatate 
practică şi morală pentru ele ca pentru Mișcarea Legio- 
nară. Orice partid, indiferent de tendinţă, înșiruie puncte 
de program fără nicio noimă, în scopul de a atrage atenţia 
mulțimilor și a dobândi voturi. Mișcarea Legionară alege 
puncte de program, prin rezolvarea cărora să pună capăt 
unei situații de fapt, injuste și dăunatoare armoniei na- 
ționale. 4 i z 

In a doilea rând, programul trebue să fie. sincer, in 
litera textului ca și în spiritul aplicărei, adică să nu urmă- 
rească în ascuns o traiectorie opusă scopurilor declarate 
public. Nimic mai infam în politică decât această pornire 
de a realiza scopuri particulare pe spinarea mulțimilor 
credule și neajutorate. Mișcarea Legionară sa ridicat 
dintru început împotriva acestor procedee ce deformează 
sensul naţional și uman al unui program politic. 

Din acest punct de vedere, Legiunea este atât anţi- 
comunistă cât şi anti-capitalistă în sensul expus mai sus, 
deoarece minciuna și duplicitatea constituesc baza pro- 
gramelor lor. Concepţia legionară prescrie că omul, ca și 
organizaţia politică, trebue să promită numai ceeace poate 
face şi să susţină ca valabil numai ceeace trebue făcut. 
Astfel, programul legionar nu-i o înșiruire de probleme, în 
spatele cărora să se urzească păstrări de privilegii (regimul 
capitalist) sau înscăunări de tiranii (regimul comunist). 
Programul pe care-l propune Mișcarea e însăși linia ei de 
conduită și de realizare. Deaceea, nu-l schimbă după cum 
bate vântul și-l susține cu sinceritate. Masele, la rândul 
lor, vor găsi în el nu numai o sperență de mai bine, ci o 
certitudine de realizare. 

Aceste două atribute (autenticitate și sinceritate) lipsesc 
total programelor puse la îndemâna alegătorilor de către 
partidele politice curente. Se ascunde sau se falsifică cu 
n) ușurință ne mai pomenită problemele temeinice, pentru 
a se stărui asupra anumitor cerinţi momentane sau acci- 
dentale. Demagogia este vizibilă, dar prea puţini sunt cei 
care o văd. Aceste “cerinți momentane sau accidentale” 
le găsim în programele tuturor partidelor de opoziţie ca 
un leit motiv al circumstanțelor istorice. Bune sau rele, 
posibile sau imposibile, din moment ce le-a pus în program 
un anumit partid, toate celelalte fac la fel. Vor să fie “la 
2i” şi “în suflarea vântului”... în loc să se sprijine pe un 
expozeu de principii fundamentale, pe care să se poată 
grefa (pe măsura necesităţilor) diferitele aspecte reven- 
dicatorii conţinute în programul elaborat în spirit de res- 
ponsabilitate. 


Mișcarea Legionară nu acceptă asemenea procedee. 

netele ce-i constitue programul nu-s expuse pentru a 
Pune o clientelă de vot, şi cu atât mai puţin pentrucă 
acele revendicari sunt la modă. Legiunea nu reacționează 
după modă, ci după nevoile „interesele și aspirațiile ade- 
vărate ale națiunei. In aceste condiţii, programul legionar 
diferă cu totul de cel al partidelor politice. Nefiind prins 
în reţeaua necesităţilor de moment, nu-i obligat, să-și însu- 
şească orice balivernă pentru a-și completa ideile și a 
impresiona mulțimile. Mișcarea studiază și alege cu atenţie 
numai problemele drepte, posibile și nevătămătoare pentru 
existenţa politică a naţiunei. Natural, acest program poate 
varia, conform evoluţiei economice, sociale, culturale, etc., 
a Statului. Dar modificările aduse au un sens şi-o temelie 
logică, deoarece urmăresc impunerea unui adevăr. 

Mișcarea Legionară, în stabilirea și susținerea progra- 
mului său, nu recurge la subterfugii, imitații sau lingușirea 
mulțimilor nesăţioase și neștiutoare. Ea are o linie de 
conduită, o viziune a existenţei naţionale și-o imagine 
perfectă a societăţii pe care vrea s'o modifice. In programul 
ce-și propune, ţine seama de toate aceste aspecte, nelă- 
sându-se impresionată nici de particularitatea vreunei 
situaţii, nici de presiunile vreunui grup mai compact, mai 
organizat sau mai violent. 

Programul legionar, când va fi cazul să apară în toată 
plinătatea lui, va trebui să fie ceva solid, stabil, sigur. 


Primele puncte din primul program legionar 


Când Căpitanul și-a prezentat organizația pentru întâia 
oară în Parlament, a expus căteva puncte din programul 
legionar. Sensaţia a fost extraordinară! Nu mai era vorba 
de mărunţişuri promițătoare pentru vreo pătură socială 
sau profesională, nu se mai privea numai soarta ţăranilor 
sau a muncitorilor, ci SOARTA TUTUROR ROÂNILOR. 

Punctele exprimate aveau o viziune de intreg a proble- 
melor naţionale. Fiecare acel “CEREM” rezolva o problemă 
gravă atât pe tărâm particular cât și pe tărâm naţional. 
Iată aceste câteva puncte, ce-au stârnit entuziasmul unora 
și ura altora: 


CEREM introducerea pedepsei cu moartea, ex- 
clusiv pentru manipulatorii frauduloși ai banului 
public. 

CEREM reviziurea și confiscarea averilor celor 
care şi-au furat țara săracă. 

CEREM tragerea la răspundere penală a tuturor 
oamenilor politici cari se vor dovedi că au lucrat 
în contra țării, sprijinind afaceri necorecte par- 
țiculare, 

CEREM împledecarea pe viitor a oamenilor po- 
litici de a mai face parte din Consiliul de adminis- 
traţie al diferitelor bănci sau întreprinderi. N 

CEREM alungarea cetelor de expoatatori nemi- 
loși, cari au venit pe pământul acesta să exploa- 
teze bogăţiile solului și munca brațelor noastre. 

CEREM trimiterea la muncă a tuturor agenţilor 
electorali... 

Şi mai departe, completeaza: Pai 

_ Să se declare răsboi mizeriei și sărăciei... 

__ Să se facă dreptate Românului..., etc, 

(Vezi C. Z. Codreanu: “Cărticica Șefului de 
Cuib”, p. 143 ș, u. Colecţia OMUL NOU.) 


Frau cereri legitime, de netăgăduit, dar nimeni nu în- 
drăsnise până atunci să le expună ca puncte de program 
politic. Puţini şi-au dat seama că Mişcarea Legionară rupea 
cu un trecut de teamă și delăsare, ce impunea o strategie 
originală întru combaterea relelor ce sdrobeau națiunea 
şi satisfacerea celor ce pătimeau de pe urma lor. 

Centrul de sprijin al programului nu mai era “alegăto- 
rul” din diferitele categorii socio-profesionale ca până 
atunci, ci “națiunea”, totalitatea expresivă a tuturor gru- 
purilor, claselor şi corporațiilor. Prin programul său (in- 
tenţionat clădit pe linii mari) Mișcarea Legionară exprima 
deschis intenţia de a termina cu vânătoarea voturilor. Sco- 
pul era mult mai ridicat și mai nobil. Se urmărea : 


— Dreptate pentru fiecare om, în mijlocul națiunei sale. 
— Eliminarea răului dela rădăcină. 

— Emanciparea națiunei întregi, fără sguduiri inutile. 
— Progresul tuturor păturilor sociale. 

— Armonia sufletească a naţiunei, etc. 


Programul legionar era prin el însuși o revoluție, al că- 
rui conţinut binefăcător a fost înţeles instinctiv de masele 
românești. Deaceea, unele dintre enunţările practice i-au 
fost “adoptate” de alte formaţii politice, în speranţa că 
vor atrage de partea lor o bună parte din masele obidite. 
Pe Căpitan nu l-a îngrijorat niciodată acest fapt. Pentru 
a putea realiza astfel de modificări revoluționare, trebue 
să ai în tine chemarea și să trăești în suflul înnoitor. Nu 
cei ce fură, înșeală, exploatează, pot susţine și pune în 
aplicare un program ce combate astfel de acţiuni. Dela în- 
ceputul luptei legionare. Căpitanul a înţeles importanţa 
unei linii de soluţii practice, dar nu sa cramponat în 
croirea și publicarea permanentă de programe. Realităţile 
politice erau prea mișcătoare, nestatornice, şi n'avea rost 
precizarea unui program “imediat”, când posibilităţile de 

ajungere la putere erau încă îndepartate. In. “Cărticica 
Șefului de Cuib”, Corneliu Codreanu precizează: 


“M'am ferit să desfășor un program complet. 

Liniile mari sunt trasate și cunoscute. A 

Programele se bazează pe realități naţionale și 
dacă sunt; realităţi cari rămân, sunt foarte multe 
de acelea care se schimbă dela o zi la alta. 

Un program nu poate fi o combinaţie de teorii, 
adunate de prin nori. El trebue să se bazeze pe 
realitățile care dor, ale neamului nostru româ- 
nesc. Sunt rănile lui cari trebuesc vindecate.” 

(C. Z. Codreanu: “Cărticica Șefului de Cuib”, 
p. 148, Colecţia OMUL NOU.) 


Reiese că pentru Mișcarea Legionară programul este un 
lucru serios, pe care nu-l putem trata cu ușurință. Inainte 
de toate, trebue să se sprijine pe “realitățile naţionale”, 
acelea care ating profund diferitele pături sociale. In defi- 
nitiv, nu-i mai mult decât rezolvarea unor cazuri concrete, 
dar nu rezolvate oricum. E nevoie de un spirit aparte de 
înţelegere şi sacrificiu, de cinste și sinceritate, în atmos- 
fera căruia să se stingă bănuiala, ura sau dorul de răs- 
bunare. 

E adevărat, punctele de program variază cu timpul, cu 
circumstanţele, cu conjunctura. Dar constituirea unui pro- 
gram precis nu-i o problemă grea. Se formează aproape 
singur, spontan, pe măsură ce apar sau se agravează anu- 
mite probleme. In fond, nu atât “PROGRAMUL” contează 
pentru valorificarea unei formaţii politice, cât mai ales 
“SPIRITUL” în care va fi croit şi aplicat. Pentru aceasta, 
Mişcarea Legionară și astăzi, ca totdeauna în trecut, nu-și 
desfășoară neapărat programul politico-social pentru a 
atrage simpatia sau adeziunea cuiva. Găseşte, mult mai 
logic și natural, să pună în evidenţă liniile mari ale doc- 
trinei legionare, în baza cărora vor fi puse în mișcare 
toate mijloacele pentru rezolvarea cauzelor ce provoacă 
nesiguranța politică și răsvrătirea socială. Mișcarea pleacă 
dela convingerea că cunoașterea principiilor ce guvernea- 
za existența și activitatea legionară, precum și a spiritului 
ce. animă întreaga sa politică, e mai importantă pentru 
cei ce suferă și speră într'o lume mai bună, decât expu- 
nerea unui program ca o lista de cumpărături. 

Nu de program amănunţit are nevoie omul epocei noas- 
tre, ci de siguranță, de convingere că la capătul drumului 
pe care-l mână speranța unei realizări, nu se va isbi din 
nou de stânca dezamăgirilor, ca atâtea alte generaţii pre- 
decesoare. Sistemul legionar îl pune în faţa unei alte 
realităţi: aceea a întregei trăiri legionare, pe bază de prin- 


cipii şi în spirit de cinste și sinceritate. In aceste principii 
și-n acest spirit, orice om conștient va găsi temelia propriei 
viziuni a vieţii şi-a aspirațiilor ce-l însuflețesc. In putinţa 
de suprapunere a, celor două tendințe — legionară și per- 
sonală — insul va înţelege că viitorul îi este asigurat. 

Şi nu poate fi altfel. Afirmațiile legionare nu sunt sim- 
ple puncte de program (de cele mai multe ori spuse în 
vânt), ci principii de temelie ce învăluesc, susțin și impun 
programul legionar. Aceste principii nu sunt elemente de 
demagogie politică, ci însâși structura profundă a Mișcarii. 
Nerespectarea lor n'ar fi o simplă minciună convenţională, 
ci prăbușirea unei întregi spiritualittăţi. 


Principe ce garantează programul legionar 
ea 


Principiile care stau la baza Mișcarii sunt simple, la dis- 
poziţia oricui, dar numai ea le-a ridicat la rang de “legi 
în spiritul cărora orice aspirație legitimă, orice nedreptate 
strigătoare, orice caz concret (deci, puncte de program) 
să-şi poată găsi rezolvarea. Numai că această rezolvare 
nu poate avea loc după dorințele particulare ale uneia din 
părți, ale unui grup sau clase sociale. Infăptuirea decizii- 
lor trebue să fie echilibrată în așa fel încât să nu dăuneze 
alte sectoare şi prin aceasta să producă stagnarea sau 
chiar prebușirea societăţii. 

Principiile şi spiritul legionar garantează indeplinirea 
programului prevăzut de Mișcare. Se are de altfel în vede- 
re toate aspectele de descumpănire, de nemulțumire, de 
revendicări, de speranţe, de aspirații ale societăţii româneş- 
ti. Legând soarta acestor probleme de normele călăuzitoare 
ale organizaţiei legionare, iar nu de o simplă expunere îor- 
mală întrun program schimbător, Mişcarea dă o probă 
în plus de importanţa pe care o atribue restructurării jus- 
te şi armonioase a societăţii viitoare. Când se luptă pen- 
tru statornicirea unei noi mentalități tinzând către schim- 
parea tuturor formelor învechite ce domină individ şi socie- 
tate, nu se mai poate pune la îndoială voinţa Mişcarii de 
a rezolva în mod nepărtinitor toate problemele ce sbuciumă 
națiunea. 

Ceeace Legiunea aduce în plus de programul stabilit, 
fapt care-i garantează de altfel îndeplinirea, este atmosfera 
specifică vieţii legionare. Etortul în modificarea mentali- 
tăţii, introducerea unei serii de norme etico-morale în cir- 
cuitul educativ, apropierea claselor în spirit comunitar, 
sunt aspecte necunoscute atât în lumea burgheza cât şi în 
cea comunistă. O societate educată în acest sens nu va 
avea de înfruntat nici revendicările absurde ale unora, 
nici reticențele grosolane ale altora. Rolul fiecărei clase 

va fi mai bine înţeles, înverșunările existente simţitor în- 
dulcite, iar aplicarea programului cu mult ușurată. î 

Atmosfera aceasta, unică în felul ei, pune capăt unui tre- 
cut de neînţelegeri şi lupte fratricide. Insul e sigur ca nu 
va fi minţit, că-şi va găsi locul şi dreptul. fr 

Văzut sub această formă, ceeace are o adevărată impor- 
tanță umană nu-i înșiruirea ACUM a unor probleme ce 
pot avea cu totul alt aspect peste câtva timp, ci spiritul 
în care aceste probleme vor fi tratate ATUNCI. Or, spiritul 
Mişcării Legionare se sprijină în acest domeniu pe câteva 
principii, fără prezența cărora Mișcarea însăși nar mai 
avea sens. Iată câteva din aceste reguli majore: 


1. Principiul justiţiei sociale. 


Nedreptăţile sociale, economice, etc., sunt vizibile, dar 
rezolvarea lor nu poate avea loc oricum. Sprijinirea anumi- 
tora, ca și cum numai ei ar avea toate drepturile, n'ar îi 
decât o sectarizare a justiţiei. Or asta nu mai e echitate. 
Sub regimul legionar justiția va fi făcută tuturor, îndife- 
rent de clasă socială. Dar această dreptate va avea loc în 
cadrul intereselor superioare ale întregei comunităţi na- 
ționale, care vor primă totdeauna în baza normei căpită- 
ționale, care vor prima totdeauna în baza normei căpită- 
tele Căpitanului sunt categorice: 


“Nu admitem nimănui să caute să ridice pe pă- 
mântul românesc alt steag decât al istoriei noas- 
tre naţionale. Oricâtă dreptate ar putea avea cla- 
sa muncitoare, nu-i admitem ca să se ridice peste 
și împotriva hotarelor ţării. Nu va admite nimeni 
ca pentru pâinea ta să pustiești și să dai pe mâna 
unei naţii străine de bancheri și cămătari, ttot ce 
a agonisit truda de două ori milenară a unui 
neam de muncitori şi de viteji. Dreptatea ta, în 
cadrul dreptăţii neamului. Nu se admite ca pentru 
dreptatea ta să sfarmi în bucăţi dreptatea istorică 
a naţiei căreia aparţii”. ă 

(C. Z. Codreanu: Pentru Legionari, Ed. II, 
Edit. “Totul pentru Tară”, Bucureşti, pa- 
gina 24.) 


2. Principiul libertăţii. 


Libertatea e un drept natural; ea face parte din structu- 
ra omului conștient de rolul său în societate. Fără liber- 

tate netăgăduită și fără atmosfera de libertate, individul 
nu se realizează pe deplin şi nu poate contribui la înălța- 
rea naţiunei. Deaceea, Mișcarea Legionară garantează li- 
bertatea insului ca o necesitate de armonie și progres. Dar 
această prerogativă nu trebue să degenereze în anarhie. 
Există limite pe care individul e obligat să le respecte pen- 
tru ca dreptul său la libertate să fie şi el respectat. Liber- 
tatea de gândire, de opinie, de critică, de alegere, de de- 
plasare, etc., aparţin persoanei umane atâta timp cât nu 
se transformă într'un pericol național. Programul legionar 
prevede în amănunt garantarea acestor libertăţi, precum 
și cazurile limitate în care autoritatea legală poate inter- 
veni, în numele comunității naționale, pentru a impiedeca 
lunecarea în anarhie. 


3. Principiul proprietăţii. 


Omul nu se realizează social şi nu devine o temelie nes- 
druncinată a naţiunei, decât prin conştiinţa că rezultatul 
muncei depuse îi aparţine. Unul poate avea mai mult, altul 
mai puţin, după capacitate, talent sau munca depusă. Dar 
fiecare are drept să agonisească. Agonisirea cinstită, prin 
mijloace legale, nu însemnează atitudine anti-socială. Din 
contră, constitue un îndemn la muncă şi-o posibilitate de 
progres. Pe când proprietatea colectivă, deci anonimă, ca 
aceea prevăzută de regimurile comuniste, nu-i decât nega- 
rea dreptului la roadele muncii depuse. Mișcarea Legionară 
e contra formelor abuzive de exploatare ale finanţei inter- 
naţionale, care sărăcesc naţiunile în profitul unor ban- 
cheri fără inimă și fără patrie. Există o limită decentă, 
dincolo de care tendința acestor profitori devine provocă 
toare, anti-socială, periculoasă pentru echilibrul economic 
și pentru armonia dintre oameni. 

Deasemenea, Mișcarea Legionară e contra sistemului eco- 
nomic comunist, care sub masca combaterii erorilor şi abu- 
zurilor capitaliste, a introdus o exploatare şi mai feroce a 
individului și a maselor populare. 


4. Principiul moralității și al răspunderei. 


Toate neajunsurile şi neînțelegerile ce bântuesc societa- 
tea umană, dela acţiuni politice la tranzacţii comerciale, 
dela relaţii între grupuri până la contact între oameni, toa- 
te sunt rezultatul unei mentalități de necinste generalizată. 
Aceasttă stare de decădere morală constitue ttemelia so- 
cietăţii în care trăim. Minciuna, înşelătoria, călcarea cu- 

vântului dat, etc., nu-s decât corolarul acestei stări „de 
fapt. Mişcarea Legionară promite restabilirea moralității 
în viața publică, pentruca pe baze noi să poată renaște 
virtuțile care onoreaza națiunea și ridică prestigiul omului. 
Intro ţară în care națiunea e dominată de principiile mo- 
rale, cu greu sar putea produce asupriri economice sau 
sociale; tot atât de greu s'ar putea ivi rasvrătiri fără temei. 

Deasemenea, ceeace a agravat nemulțumirile şi conflic- 
tele sociale a fost, în cea mai mare parte, lipsa de răspun- 
dere ce a dominat totdeauna, dela echipa guvernamentală 
până la individul luat separat în funcţia ce deţinea. E o 
racilă extrem de dăunătoare, ce crează abuzuri de tot soiul, 
poate pune în primejdie economia ţării și constitui o şcoa- 
lă neîntreruptă a neglijenţei și nepăsării. Miăcarea Legio- 
nară vrea să introducă în viața naţională acest principiu 
al răspunderei personale. Trebue să se termine odată pen- 
tru totdeauna cu indiferența, abuzurile, nepotismul, incom- 
petenţa, într'un cuvânt cu iresponsabilitatea ce sdruncină 
viața și evoluţia naţiunei. 


5. Principiul respectului faţă de om. 


In genere, necesităţile individului sunt de trei feluri: 
materiale, sociale şi spirituale. Importanţa lor variază cu 
situaţia politică și economică a Statului, dar mai ales cu 
atmosfera creată de sistemul ideologic dominant. In orice 
caz, în grupul necesităţilor sociale intră şi dorința fiecă- 
ruia de a fi respectat ca om, ca membru al comunității na- 
ționale, ca element productiv în câmpul economic. Or, toc- 
mai acest respect lipsește în lumea ce ne înconjoară, pro- 
vocând turburătoarea stare de spirit a proletariatului. Se 
simte micșorat şi desconsiderat. Mișcarea Legionară impu- 
ne norma de echitate socială a respectului față de om ca 
om. Stabilind raporturi noi de apropiere sufletească şi în- 
țelegere reciprocă, ușurează nespus de mult apropierea 
claselor. 

In consecinţă, o seamă de revendicări legitime își găsesc 
făgașul natural al destinderei și al unei noi interpretări 
a raporturilor sociale. Natural că acest principiu are o apli- 
care generală ce îmbrățișează toate straturile sociale, obli- 
gând la apropiere și înțelegere atât clasele superioare cât 
şi clasele muncitorești. Altfel, n'ar mai fi vorba de un 
respect reciproc, ci de o impunere unilaterală. 


6. Principiul recunoașterei opoziției. 


Orice program, oricât de promițător ar fi el, își pierde 
importanța și sensul, de îndată ce nicio garanţie morală 


nu intervine pentru a garanta respectul opoziției, adică a 
tuturor forţelor politice, în jocul liber de exprimare al unei 
societăţi libere. Dacă programul în sine însemnează pune- 
rea în discuţie şi rezolvarea întrun anumit sens a celor 
mai importante probleme ce frământă națiunea, atunci 
respectul opoziţiei nu mai poate fi lăsat în afara progra- 
mării. O societate liberă e aceea în care va domina voința 
naţională, iar nu anumite grupulețe politice manevrate 
din umbră de forțe incontrolabile. 

Opoziția pentru Mișcarea Legionară nu însemnează 
“dușman”, ci simplă divergență de opinii, ce are dreptul 
să se manifeste, pe căi legale, în deplină libertate. Un re- 
gim politic nu-și îndeplinește misiunea și nu poate fi res- 
pectat, atâta timp cât el însuși nu respectă opinia forțelor 
aflate în opoziție. 

In politică, un catalizator comun poate apare și domina 
aspiraţiile marei majorităţi a naţiunei; în niciun caz nu 
va exista o unanimitate de opinii. Or, aceste nuanţe tre- 
buesc admise. Deaceea, Mișcarea Legionară a ridicat acest 
respect pentru cei ce gândesc sau văd altfel anumite pro- 
bleme, la rang de principiu programatic. 


1... Principiul pedepsirei. 


Numai Mişcarea Legionară are curajul să afirme un ast- 
fel de principiu ca temelie de program politic şi social. Dar 
această normă devine o necesitate absolută când se caută 
modificarea unei lumi și constituirea alteia pe baze mai 
umane, mai cinstite, mai armonioase. 

Pedepsirea legionară nu este o răsbunare stupidă, apli- 
cată fără nicio noimă împotriva oricui nu este cu noi, 
sub pretext c'ar fi “un dușman al poporului”. Pedepsirea, 
conform principiului legionar, este corecţia bine meritată 
a celor ce-și permit desconsiderarea întregei naţiuni, ce 
jecmănesc masele muncitoare și înjosese demnitatea omu- 
lui. Nu e vorba deci, de o acţiune politică și partidară, ci 
de o dreaptă măsură contra celor ce lezează şi pun în 
pericol viitorul naţiunei. Mișcarea Legionară ține să impu- 
nă principiul pedepsirei ca o garanție pentru ceeace va 
trebui să fie în viitor societatea legionară. 

Un lucru rămâne totuși bine stabilit. In niciun caz nu 
va fi vorba de o pedepsire arbitrară, pusă în slujba unor 
interese particulariste. Mişcarea Legionară a avut destul de 
îndurat de pe urma regimurilor abuzive ce-au dominat 
România, pentru a nu cădea în păcatul de a proceda în 
acelaș fel. Pedepsirea legionară va fi bazată pe lege, adică 
va fi statornicită o domnie a legii. Or legile nu pot fi ex- 

resia unei grupări politice, ci a întregului popor, pentru 
; fi admise î: NE obiațe în duritatea lor. Aplicarea strictă 
a legilor e singura “dictatură” ce poate fi îngăduită într'o 
lume ce-și caută împlinirea sub semnul refacerii sufleteşti 
şi-al moralizării. Altfel, n'ar mai fi nicio diferență între 
trecutul demo-comunist şi viitorul preconizat de Legiune. 


Incheiere 


Acesta-i punctul de vedere al Mișcării Legionare cu pri- 
vire la existența și îngăţișarea unui program de guvernare. 
Programul în sine este o necesitate; aplicarea lui, o obliga- 
ție morală. Dar nu poate fi transformat într'o serie de slo- 
gane. Trebue să țină seama de conjunctura generală, de 
circumstanțele imediate şi de interesele superioare ale na- 
ţiunei, ori de câte ori va fi vorba să se dea satisfacţie unui 
punct de program. 

Or, în realitate, varietatea acestor puncte poate fi infi- 
nită. Adesea vor intra chiar în conflict unele cu altele, 
vor crea animozităţi sau, uneori, nedreptăţi. Guvernul le- 
gionar va fi obligat să ţină socoteală de toate aceste greu- 
tăţi, să le îndulcească, să le armonizeze. 

Deaceea, Mișcarea nu pleacă dela stabilirea spectaculară 
a unui program extravagant — ce poate fi alcătuit sau 
transformat într'o noapte — ci dela stabilirea temeinică 
a unor principii, în structura și spiritul cărora, individul 
oricărei pături sociale, oricărui grup profesional, va păsi 
confirmarea speranţelor și aspirațiilor sale. Insemnătatea 
practică a acestor norme e cu atât mai mare cu cât ele 
stabilesc o mărturisire de credință ce învăluie majoritatea 
naţiunei și angajează atât pe conducători cât și pe conduși. 

Dupa concepţia legionară numai principiile acceptate în 
comun, deci respectate de toţi, sunt în stare să pună ca- 


păt anarhiei, resentimentelor și spiritului de răsbunare ce 
domnesc astăzi în societate. 

S'au tipărit din această broșură 
1.000 exemplare, în luna Aprilie 1977, 
în Atelierele Marsiega, S. A., Calle 
Enrique Jardiel Poncela, 4, Madrid-16. 

